Laminat - Slitesterkt og rimelig alternativ
På grunn av det slitesterke materialet er laminat et spesielt godt valg for kjøkken og gang. På laminatgulv kan du leke, søle og gå inn med sko uten å bekymre deg for riper eller hakk. Det perfekte gulv for en småbarnsfamilie og hundeeiere, hvor aktivitetsnivået er høyt og det er mye som skjer.
Laminatgulv kan oppleves kaldere og hardere enn parkett, men dette kan løses ved å velge gulvvarme. Laminat har like gode evner til å lydisolere mellom etasjer som vanlig parkett. Men riktig valg av dempende underlag vil være avgjørende for å bedre akustikken i rom med laminat.
Parkett - Ekte og sjelfullt
Parkettgulv velges ofte på grunn av det estetiske og opplevelsen av det naturlige materialet. Det handler om det som er ekte, autentisk og sjelfullt. Treet i parkett isolerer bedre enn laminat, og føles varmere og mykere for føttene å gå på. Parkett er derfor en favoritt for mange på soverommet og i stuerom.
Det vanligste treslaget som brukes i Norge på parkett er eik. Ved parkett finnes det mange ulike overflatebehandlinger, innfarginger og pigmenteringer. Parkett kan være ferdig lakkert fra fabrikk eller oljes/vokses etter montering. Treets utseende spiller også en stor rolle for sluttresultat og design. Det er store variasjoner av kvist/mønster i de ulike parkettgulvene, noe som gir følelsen av et lunt og naturlig gulv.
Les mer om parkett og laminat her https://fargerike-christensen.no/fargehandel/#Gulv